stanford-oval/wikipedia huggingface dataset:
אבנר הופשטיין

| --- | --- |
אין תמונה חופשית
 לידה:  18 ביוני 1971 (בן 53) 
 מדינה:  ישראל
 עיסוק:  עיתונאי ומרצה לתקשורת
 מעסיק:  זמן ישראל, העין השביעית, האוניברסיטה הפתוחה
 
אבנר הופשטיין (נולד ב־18 ביוני 1971) הוא עיתונאי ומרצה לתקשורת ישראלי.
ביוגרפיה

הופשטיין למד בתיכון דה שליט שברחובות. שירת בצה"ל בגדוד 890 בחטיבת הצנחנים. למד מדעי המדינה לתואר ראשון באוניברסיטת תל אביב, ובמקביל למד עיתונאות בבית הספר "כותרת". עבד בעיתון "דבר" עד שזה נסגר. בשנת 1998 עבר לכתוב ככתב חוקר ברשת המקומונים של "ידיעות אחרונות". בהמשך היה לכתב תחקירים ומגזין במוספים 'שבעה ימים' ו'שבעה לילות' של "ידיעות אחרונות", ומבקר טלוויזיה במוסף "ערוצים" של העיתון. בשנים 2002–2009 היה שליח העיתון בחוף המערבי של ארצות הברית ומשחזר לישראל המשיך לכתוב ולערוך בעיתון.
בשנת 2009 פרסם כתבה הטוענת שהשיר "ירושלים של זהב" שהולחן על ידי נעמי שמר, דומה דמיון רב שאינו מקרי לשיר ערש בסקי. לאחר מותה נחשף מכתב אותו כתבה שמר ובו היא מודה כי הושפעה מן השיר בעת הלחנת ירושלים של זהב.
בשנת 2010 הצטרף לחברת החדשות של ערוץ 10 ככתב ב"השבוע", מהדורת יום שישי של הערוץ. במהלך עבודתו בערוץ שודרה כתבת פרופיל שהכין אודות איש העסקים שלדון אדלסון. לאחר שידור הכתבה אולצו עורכי המהדורה להתנצל בשידור בפני אדלסון. כחלק מההתנצלות, שהייתה חריגה בהיקפה, התנצל הערוץ על דברים שנאמרו במסגרת הכתבה, ובהם האמירה כי אדלסון השיג את רישיון ההימורים שלו בלאס וגאס בזכות קשריו הפוליטיים, ועל שנאמר בכתבה שאדלסון חייב לעובדו בעבר 400 אלף דולר ונמנע מלשלם את החוב. בתגובה להתנצלות שנכפתה על עורכי המהדורה מטעם בעלי המניות של הערוץ, הגיש מגיש המהדורה גיא זהר את התפטרותו בשידור חי, כאשר לפני כן הגישו את התפטרותם עורכת התוכנית רותי יובל ומנכ"ל חברת החדשות של ערוץ 10 ראודור בנזימן. ב-2012 פוטר הופשטיין מן הערוץ במסגרת גל קיצוצים שערך ערוץ 10. עם זאת, הופשטיין, יובל, בנזימן וזוהר הבהירו כי הם עומדים מאחורי הפרסום במלואו.
ב-2012 עבר לשמש כעיתונאי עצמאי וכתב במספר גופי תקשורת בהם ערוץ 1, אתר וואלה, עיתון "הארץ", "העין השביעית", ומגזין "ליברל".
ב-2014 הצטרף לגלי צה"ל והחל לשדר פעם בשבוע את התוכנית "רבע ל-מעורב אזרחי", שעסקה בנושאים אזרחיים. בהמשך מונה לראש דסק התחקירים של התחנה. בשנת 2017 פוטר מהתחנה בשל קיצוץ תקציבי, לדברי הנהלת התחנה. בפוסט שפרסם הופשטיין בפייסבוק תקף את מנהל התחנה ירון דקל והאשים אותו בהשתקת תחקירים, כניעה לפוליטיקאים, ורמיסת עקרונות אתיקה עיתונאית בסיסיים.[דרושה הבהרה] לאחר פיטוריו מגלי צה"ל תבע הופשטיין את התחנה בגין התעמרות בעבודה והשתקה. התביעה הסתיימה בפשרה על פיה שילם גלי צה"ל להופשטיין סכום שבין 70,000 ל-100,000 שקלים.
מאז 2017 עורך הופשטיין תחקירים עבור ערוץ 2.
מאז 2019 הופשטיין משמש ראש דסק תחקירים באתר זמן ישראל.
לצד עבודתו התקשורתית הופשטיין משמש כחבר סגל האוניברסיטה הפתוחה, ומלמד תקשורת באוניברסיטת תל אביב ובמכללת הדסה.
הופשטיין נשוי ואב לשלושה. מתגורר במזכרת בתיה.
ביוגרפיה > פרסים

בשנת 2007 זכה בפרס ארגון "בני ברית" לעיתונות, על סיקור קהילות יהודיות נעלמות בברזיל
בשנת 2014 זכה בציון לשבח במסגרת פרס פראט לתקשורת וסביבה, על כתבתו "פצול ומשול" שפורסמה בעיתון הארץ.
פרשת ההטרדות המיניות

ב-2016 הוגשו, כך נטען על ידי מפקדי התחנה, נגד הופשטיין שתי תלונות על הטרדה מינית מילולית על ידי חיילות בגלי צה"ל, החיילות טענו כי לא הגישו תלונה אלא רק ביקשו שיובהר להופשטיין שהתנהגותו אינה מקובלת בסביבת העבודה. הופשטיין הושעה זמנית מתפקידו בהוראת ראש אכ"א.
בינואר 2022, פורסם תחקיר באתר פוליטקלי קוראת על הטרדות מיניות בגלי צה"ל. בתחקיר צוטטו עדויות לפיהן הופשטיין הטריד מינית, מילולית ופיזית, חיילות ששירתו בתחנה. בתגובה לתחקיר הכחיש הופשטיין את הטענות. לאחר פרסום התחקיר תבע הופשטיין את אתר פוליטיקלי קוראת שפרסם את התחקיר ואת חדשות 13 ועיתונאי הארץ חיים לוינסון שסיקרו ושיתפו אותו. במשפט, העידה אחת החיילות כי "מספר רב מאוד של פעמים שהוא היה מניח עליי ולוחץ את היד על הירך. למה? אין סיבה, אין הקשר. דיברנו? לא, לאו דווקא. הוא היה רוכן מעליי כדי לערוך משהו במחשב שלי בלילה במקום שהוא היה עורך את זה במחשב שלו. הוא היה יכול ללטף לי את השיער אם הוא היה פונה אלי. למה? היה יכול להניח עליי מספר לא מבוטל של שניות את היד על הכתף שלי, סתם, אין שום הקשר". השופטת קבעה כי "גרסתן של המתלוננות על מגע חוזר נתמכת גם בראיות שהוגשו בזמן אמת". התביעה נדחתה לאחר ששופטת בית משפט השלום בתל אביב-יפו קבעה בפסק הדין כי בוססה הגנת אמת בפרסום בנוגע לכתבה שפורסמה וכי גרסת המתלוננות הוכחה ברמה הנדרשת במשפט אזרחי.
הערות שוליים

↑  כנס ארצי לרדיו חינוכי יתקיים בתיכון 'דה שליט', באתר עיריית רחובות, 13 בדצמבר 2016
↑  רן מלמד, למה חשוב מעריב? בגלל מה שקרה עם עיתון דבר, באתר, מגפון, 16 בספטמבר 2012
↑  בועז גריילסמר, אמיר גוטרמן מחליף, גיא בניוביץ' חוזר וגלית מלמד מועמדת, באתר TheMarker‏, 1 ביולי 2002
↑  ליאור ליברובסקי, אבנר הופשטיין חוזר ל’7 ימים’ אחרי שבע שנים, באתר ביזפורטל, 29 ביולי 2009
↑  אבנר הופשטיין, ירושלים של מי?, באתר ynet, 9 בדצמבר 2009
↑  הקשיבו לשיר ממנו נגנב "ירושלים של זהב", באתר וואלה, 5 במאי 2005
↑  אבנר הופשטיין מצטרף לחדשות 10, באתר וואלה, 14 במרץ 2010
↑  רועי ברק, ‏כתב ערוץ 10 אבנר הופשטיין בפייסבוק: "אני עיתונאי מפוחד", באתר גלובס, 12 בספטמבר 2011
↑  אופיר בר-זהר, אחרי ההתנצלות בפני אדלסון: גיא זהר הודיע על התפטרותו מהגשת התוכנית "השבוע", באתר TheMarker‏, 9 בספטמבר 2011
↑  גילי איזיקוביץ,
גיא זהר התפטר בשידור חי במחאה על ההתנצלות לאדלסון, באתר הארץ, 11 בספטמבר 2011
↑  אלכסנדר כץ,
 אבנר הופשטיין: "יש תחקירים שנקברו, גם בערוץ 10; עמדנו בפני שצף של הצקות", באתר אייס, 30 באפריל 2012
↑  דוד אברהם‏, גל"צ מציגה: מנת קרב, באתר וואלה, 27 באוקטובר 2014
↑  איתי שטרן, ראש דסק התחקירים של גל"צ שפוטר: "הנהלת התחנה הושחתה עד העצם", באתר הארץ, 5 ביוני 2017
↑  יונתן כיתאין, ‏אבנר הופשטיין תובע כ-600 אלף שקל בשל פיטוריו מגל"צ, באתר גלובס, 21 בנובמבר 2017
↑  אילן שניג, מי ניצח? התביעה של אבנר הופשטיין נדחתה, אבל גל"צ תשלם ביוקר, באתר אייס, 2 ביולי 2020
↑  מורים מן החוץ ועמיתי הוראה, באתר social-sciences.tau.ac.il
↑  עידן יוסף, שליח ידיעות אחרונות - זוכה פרס סיקור התפוצות, באתר News1 מחלקה ראשונה, 18 ביוני 2007
↑  אבנר הופשטיין, מיזם פצלי השמן שמאיים להפוך את עמק האלה לבאר נפט ענקית, באתר הארץ, 26 באפריל 2013
↑   הזוכים בפרס פראט 2014: עיתונאית "הארץ" וכתבה שפורסמה במוסף, באתר הארץ, 1 במאי 2014
1 2 3  מה קורה בגלי צה"ל? מערכת של הטרדות מיניות, התעמרות והדרה, באתר פוליטיקלי קוראת, ‏4.1.22
↑  בכיר בגלי צה"ל הושעה בגלל "הערות מיניות", באתר ynet, 28 בפברואר 2016
↑  גיל משעלי, ‏ארגון העיתונאים יבדוק את הטענות נגד אבנר הופשטיין, באתר ‏מאקו‏, 9 בינואר 2022
גיל משעלי, ‏אבנר הופשטיין תובע אתר שפרסם טענות על הטרדה מיני נגדו, באתר ‏מאקו‏, 27 בינואר 2022
↑  עמירם גיל, ‏נדחתה תביעת לשון הרע של העיתונאי אבנר הופשטיין על הטרדות, באתר גלובס, 18 בדצמבר 2024
1 2 3  אורן פרסיקו, ניצחון לאתר העצמאי "פוליטיקלי קוראת", באתר העין השביעית, 18 בדצמבר 2024
↑  ת"א 59951-01-22 הופשטיין נ' פוליטיקלי קוראת (ע"ר) ואחרים;
רשת 13 וכתב הארץ חוגגים: העיתונאי שתבע אותם הפסיד וישלם, באתר אייס, 17 בדצמבר 2024
מגי וילר

| --- | --- |

מגי וילר, 2013
 לידה:  7 באוגוסט 1961 (בת 63) מנהטן, ניו יורק, ארצות הברית
 שם לידה:  Margaret Emily Jakobson 
 מדינה:  ארצות הברית 
 תקופת הפעילות:  מ-1982
 מקום לימודים:  Calhoun School  קולג' שרה לורנס 
 מספר צאצאים:  2
 http://www.maggiewheeler.net/
 פרופיל ב-IMDb
 
מרגרט אמילי "מגי" וילר (באנגלית: Margaret Emily "Maggie" Wheeler; נולדה: 7 באוגוסט 1961) היא שחקנית אמריקאית-יהודייה. ידועה במיוחד בשל תפקידיה כג'ניס בסדרה "חברים", ובתור אניטה בסדרה "אלן".
ביוגרפיה

נולדה במנהטן כמרגרט אמילי ג'ייקובסון. ב-1990 נישאה לדניאל בורדן-וילר ולזוג נולדו שני ילדים.
בשנות השמונים החלה וילר (אז ג'ייקובסון) למלא תפקידי דיבוב בסדרות המצוירות "נצי הכסף", "Karate Kat" ו-"Mini-Monsters".
ב-1994 החלה לשחק בקומדיית המצבים "חברים" בתפקיד ג'ניס, חברה של צ'נדלר. החברות ביניהם היא לסירוגין, ולרוב צ'נדלר מנסה להתחמק ממנה. בסך הכול השתתפה ב-19 מפרקי הסדרה.
התמודדה לתפקיד דברה בארון בסדרה "כולם אוהבים את ריימונד" ואף הייתה בחירת המפיקים, אך לבסוף נבחרה לתפקיד פטרישיה היטון. היא קיבלה תפקיד משני בסדרה - לינדה, חברה של דברה.
לפי האוטוביוגרפיה של קתי גריפין, וילר לוהקה לתפקיד ויקי לפיילוט של "סוף סוף סוזן", אך הוחלפה על ידי גריפין.
כיכבה בעונה הראשונה של קומדיית המצבים "אלן" והופיעה ב-13 פרקיה (שניים מהפרקים שצולמו לעונה הראשונה שודרו בפועל עם העונה השלישית).
הופיעה בתפקידי אורח בסדרות רבות: "סיינפלד", "דרייק וג'וש", "ER", "תיקים באפלה", "ויל וגרייס", "ג'ק וג'יל", "איך פגשתי את אמא" ו"תרגיע".
ב-1997 דיבבה את הארלי קווין באחד מפרקי "באטמן: איש העטלף".
ב-1998 השתתפה בסרט הקולנוע "אבא מתארס".
ב-2003 דיבבה את אודיל בסרט "ברבי באגם הברבורים", וב-2010 דיבבה את טרינט בסדרה המצוירת "ארצ'ר".
בשנת 2013 השתתפה בסדרה "קליפורניקיישן", בתפקיד אופליה רובינס.
פילמוגרפיה

| שנה | שם | תפקיד | הערות |
| --- | --- | --- | --- |
| 1982 | Soup for One | אחות |  |
| 1983 | Portfolio | כוריאוגרפית |  |
| 1984 | The New Show |  | 4 פרקים |
| 1985 | The Paper Chase |  | פרק אחד |
| 1986 | נצי הכסף |  | דיבוב |
| 1987 | Karate Kat |  | דיבוב |
| 1987 | Someone to Love | ניצבת |  |
| 1989 | Mortal Sins | מארי |  |
| 1989 | New Year's Day | לוסי |  |
| 1990 | פרקליטי אל איי | פולה לייטס | פרק אחד |
| 1991 | כמו בסרטים | בוני דקר | פרק אחד |
| 1992 | סיינפלד | סינתיה | פרק אחד |
| 1992 | Civil Wars |  | פרק אחד |
| 1992 | דוגי האוזר | אלנה ספנסר | שני פרקים |
| 1993 | ריפוי מיני | סוזן |  |
| 1994 | תיקים באפלה | שרון לזרד | פרק אחד |
| 1994–2004 | חברים | ג'ניס ליטמן-גורלניק | 19 פרקים |
| 1994–1996 | אלן | אניטה וארל | 13 פרקים |
| 1995 | Pride & Joy | נוסעת בטיסה | פרק אחד |
| 1996–2004 | כולם אוהבים את ריימונד | לינדה גרונפלדר | 11 פרקים |
| 1998 | ההרפתקאות החדשות של באטמן | פייק הארלי | פרק אחד, דיבוב |
| 1998 | ספינת האהבה: הגל הבא | סינדי | פרק אחד |
| 1998 | אבא מתארס | מרווה קולפ |  |
| 1999 | Get Real | ג'ניפר | פרק אחד |
| 2001 | ג'ק וג'יל | קריסטן מוס | שני פרקים |
| 2001 | It's Like, You Know... | רייצ'ל | פרק אחד |
| 2002 | ויל וגרייס | פולי | פרק אחד |
| 2002 | ליגת הצדק | דיבוב מספר דמויות | שני פרקים |
| 2003 | CSI | סטנדאפיסטית | פרק אחד |
| 2003 | ברבי באגם הברבורים | אודיל | דיבוב |
| 2003 | לילו וסטיץ': הסדרה |  | פרק אחד, דיבוב |
| 2004 | קים פוסיבול | ד"ר רנטון | פרק אחד |
| 2005 | Paine Management | ג'ינין ברנסון | סרט טלוויזיה |
| 2005 | שחקנית גדולה | אישה מחתלת תינוק | פרק אחד |
| 2005 | Higglytown Heroes |  | פרק אחד, דיבוב |
| 2005 | סודות הפנטגון | חוקרת | פרק אחד |
| 2006 | דרייק וג'וש | דניס | פרק אחד |
| 2006 | דוקטור דוליטל 3 |  | דיבוב |
| 2006 | ER | איימי קלרמן | פרק אחד |
| 2006 | אורות ליל שישי | מורה | פרק אחד |
| 2007 | טירוף בבית | מינדי | שני פרקים |
| 2007 | Waking Dreams | ג'ני |  |
| 2007 | איך פגשתי את אמא | מרגרט | פרק אחד |
| 2009 | ללא עקבות | גייל מנקן | פרק אחד |
| 2009 | The Breakdown | ג'ניפר |  |
| 2009 | ארצ'ר | פקידה | פרק אחד, דיבוב |
| 2010 | ארצ'ר | טרינט מגון | 4 פרקים, דיבוב |
| 2010 | Glenn Martin DDS |  | פרק אחד, דיבוב |
| 2011 | שייק | גברת גרסיה | שני פרקים |
| 2011 | תרגיע | אילין סולוטרוף | פרק אחד |
| 2013 | קליפורניקיישן | אופליה רובינס | 5 פרקים |
| 2014 | שוות בקליבלנד | רייצ'ל | פרק אחד |
| 2015 | The 3 Tails: A Mermaid Adventure | מאריה |  |
| 2015 | זה הסוף שלי | מגדת עתידות | פרק אחד |
| 2016 | מרון | סטף | פרק אחד |
| 2018 | חסרי בושה | עורכת דין | 2 פרקים |
| 2018 | The Epic Tales of Captain Underpants |  | שני פרקים, דיבוב |
| 2019 | משפחת אדמס | טרודי פיקרינג | דיבוב |
| 2021 | מארק, מרי וכמה אנשים אחרים | ליסה |  |
| 2025 | איש הכלב | אחות | דיבוב |
הערות שוליים

↑  Oh. My. Gawd. Janice from ‘Friends’ is a choir director., באתר JTA, ‏19 באוקטובר 2016
| --- | --- |
בקרת זהויות :  LCCN: no2012156175  VIAF: 293039929   WorldCat (עם VIAF): 293039929
מחנה האלמוגים: שנות הילדות של בובספוג

| --- | --- |

 מבוסס על:  בובספוג מכנסמרובע 
 סוגה:  אנימציה, קומדיה, הרפתקה, סלפסטיק
 מדבבים:  טום קני מרי ג'ו קטלט ג'יל טאלי לורי אלן קרלוס אלזראקוי דאג לורנס קלנסי בראון קרולין לורנס ביל פיגרבקה רודגר במפס קייט היגינס 
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 מקום התרחשות:  ביקיני, Camp Coral, ביקני בוטום 
 מספר עונות:  2
 מספר פרקים:  39
 הפקה
 חברת הפקה:  אולפני ניקלודיאון
 שידור
 רשת שידור:  פרמאונט+
 רשת שידור בישראל:  ניקלודיאון
 פורמט (תמונה):  HDTV 720p
 פורמט (קול):  צליל היקפי
 תקופת שידור מקורית:  4 במרץ 2021 – 10 ביולי 2024
 תקופת שידור בישראל:  1 בספטמבר 2021 – 20 באוגוסט 2024
 קישורים חיצוניים
 אתר רשמי
 דף התוכנית ב-IMDb
 
מחנה האלמוגים: שנות הילדות של בובספוג (באנגלית: Kamp Koral: SpongeBob's Under Years) היא סדרת הנפשה קומית אמריקאית לילדים, המהווה ספין אוף לסדרת ההנפשה "בובספוג מכנסמרובע". הסדרה משמשת כפריקוול לסדרה המקורית, כאשר היא מתרחשת 15 שנים לפניה, והיא עוקבת אחר בובספוג כשהוא בן 10.
הסדרה עלתה ב-4 במרץ 2021 בשירות הזרמת המדיה פרמאונט+. בישראל, החלה הסדרה את שידוריה בניקלודיאון ב-1 בספטמבר 2021.
באוגוסט 2021 הסדרה חודשה לעונה שנייה ולהרחבה של מספר הפרקים בעונה הראשונה מ־13 ל-26.
ב-21 ביולי 2022 נודע כי פרקים חדשים של הסדרה יעלו לפרמאונט+ ב-30 בספטמבר 2022.
העונה השנייה והאחרונה עלתה ב-10 ביולי 2024 בשירות הזרמת המדיה פרמאונט+, ובישראל בדיבוב העברי בניקלודיאון ב-4 באוגוסט של אותה השנה והסתיימה ב-20 באוגוסט של אותה השנה.
הסדרה קיבלה ביקורות מעורבות וברובן שליליות.
תקציר העלילה

בובספוג בן ה-10 מבלה את הקיץ במחנה האלמוגים. מנהל המחנה הוא מר קראב, אב יחידני לתינוקת, פרל. המפקחת, גברת פאף. והמדריך, סקווידוויד. השף המקומי, פלנקטון, גם מנהל מעבדה סודית במטרה להשתלט על העולם.
בקתות ודמויות > הבקתה המוזרה

סקווידוויד ק. טנטקלס - יועץ הביתן.
בובספוג מכנסמרובע
פטריק סטאר
סנדי צ׳יקס
בקתות ודמויות > בקתת האתלטיים

לארי הלובסטר - יועץ הביתן.
קרייג מאמלטון - אריה ים אטלטי ששבר את כל השיאים שלארי. בסדרה המקורית נראה ככלב ים פופולרי בעל שיזוף מרשים ומוגזם.
טול טייל - המחנאי הכי גבוה במחנה, לעולם לא ראו את הפנים שלו.
מו - האתלטית הצעירה של מחנה האלמוגים, דגה בצבעה סגול ומתנהגת בטיפת גסות לאנשים.
בקתות ודמויות > בקתת החנונים

באבלבאס - יועץ הביתן
קווין - מלפפון ים, נראה בסדרה המקורית בתר יושב ראש ציידי המדוזות והאליל של בובספוג.
הארווי - דג שמאמין בחייזרים ובקונספירציות, הצלם של פרץ' פרקינס.
אלווד - דג שנראה יותר בעונה השנייה, הוא לא מודע למה שסובב סביבו והפך לנבל על בשם "דוקטור כיף" כשבובספוג ופטריק התחרו בבאבלבאס וקווין מלפפון הים מי איש הים ונער הפלא הכי טובים.
בקתות ודמויות > בקתת היאכטה

מיסי - יועצת המחנה. דגה עשירה ומתנשאת בעלת שיער ארוך במיוחד.
ריי - דגיגה ורודה עשירה מאוד ומתנשאת, אחותה התאומה רו ולא מסוגלת לחיות חיים רגילים בנקום חיי פאר.
רו - דגיג ירוק עשירה מאוד ומתנשא, האח התאום של ריי, לא מסוגל לחיות חיים רגילים בנקום חיי פאר.
רג'יגילד - תמנון והמשרת של חניכי ביתן היאכתה.
בקתות ודמויות > בקתת הדייגים

קידפרטו - יועץ הביתן. ערפד בצבעי שחור לבן, מדבר רק בנשיפת או נעמות.
הרוקסיות - אחיות אשר מחוברות בחבל. רוקסי הגדולה היא בעלת שייניים חדות מסריחה ומכוערת, רוקסי הקטנה היה חיננית וחמודה. נאמר שרוקסי הגדולה היא גידול של רוקסי הקטנה.
ג'ימי - הוא דג בועה עשוי ג'לי בטעם סירופ מייפל, מגעיל ומכוער.
פרדה טורי - סרטנית הנזיר המזכירה עכבישה. מסתורית, מפחידה ויכולה להטיל כשפים.
בקתות ודמויות > צוות המחנה

יוג'ין קראב - מנהל המחנה.
גברת פאף - המצילה, הגננית והמדריכה של המחנה.
שלדון פלנקטון - השף של המחנה.
הלגה שמרזן - דגה נמוכה והאחות של מחנה האלמוגים.
בקתות ודמויות > דמויות נוספות

קרן - העוזרת הממוחשבת של פלנקטון.
פרל - התינוקת של יוג'ין קראב
פרץ' פרקינס - השדרן והכתב של מחנה האלמוגים.
נרלין - חדשנית חדת קרן כפרית אשר משתמשת ברגליים יותר מאשר בידיים ועוזרת לבובספוג ולחברים שלו מדי פעם ומותחת אותם.
נובי - האח הקטן של נרלין, משוגה נמרץ ובדרך כלל מדבר ג'יבריש.
גארי - חילזון אשר חיי ביער האצות וחבר טוב של בובספוג.
ההולנדי המעופף - רוח רפאים של פיראט אשר בא מדי פעל כדי להפחיד את המחנאים.
סנטה קלאוס - בנאדם אשר בא בפרק אחד להביא למחנאים מתנות.
שידור

| עונה | עונה | מספר פרקים> פרקים מלאים | מספר פרקים> פרקים משניים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור מקורית בניקלודיאון ארצות הברית> שידור ראשון | תקופת שידור מקורית בניקלודיאון ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- | --- |
|  | 1 | 26 | 50 | 4 במרץ 2021 | 26 במאי 2023 | 10 בספטמבר 2021 | 22 באוגוסט 2024 | 1 בספטמבר 2021 | 31 באוגוסט 2023 |
|  | 2 | 13 | 25 | 10 ביולי 2024 | 10 ביולי 2024 | 14 בפברואר 2025 | יפורסם בהמשך | 4 באוגוסט 2024 | 20 באוגוסט 2024 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית> פרמאונט+ | תאריך שידור מקורי ארצות הברית> ניקלודיאון | תאריך שידור בישראל ישראל |
| --- | --- | --- | --- | --- | --- | --- |
| 27 | 1-א | Mad Science Squirrel | סנאית מדע מרושע | 10 ביולי 2024 | 14 בפברואר 2025 | 4 באוגוסט 2024 |
| 27 | 1-ב | To Pop a Bubble | לפוצץ בועות | 10 ביולי 2024 | 14 בפברואר 2025 | 4 באוגוסט 2024 |
| 28 | 2-א | High and Dry | על היבשה | 10 ביולי 2024 | 21 בפברואר 2025 | 5 באוגוסט 2024 |
| 28 | 2-ב | The Beardsman | המזוקן | 10 ביולי 2024 | 21 בפברואר 2025 | 5 באוגוסט 2024 |
| 29 | 3-א | Five Times the Fun | כיף פי חמישה | 10 ביולי 2024 | 28 בפברואר 2025 | 6 באוגוסט 2024 |
| 29 | 3-ב | 'Low Falutin | שפל המדרגה | 10 ביולי 2024 | 28 בפברואר 2025 | 6 באוגוסט 2024 |
| 30 | 4-א | Nut Madness | שיגעון הבוטנים | 10 ביולי 2024 | 7 במרץ 2025 | 7 באוגוסט 2024 |
| 30 | 4-ב | Mermaid Men And Barancle Boys | איש הים ונערי הפלא | 10 ביולי 2024 | 7 במרץ 2025 | 7 באוגוסט 2024 |
| 31 | 5-א | A Tale of Two Roxies | בין שתי רוקסיות | 10 ביולי 2024 | 14 במרץ 2025 | 8 באוגוסט 2024 |
| 31 | 5-ב | Nite Owls | חיות לילה | 10 ביולי 2024 | 14 במרץ 2025 | 8 באוגוסט 2024 |
| 32 | 6-א | Calling Some Monsters | קריאת המפלצות | 10 ביולי 2024 | 21 במרץ 2025 | 11 באוגוסט 2024 |
| 32 | 6-ב | Dig This | חפירה היסטרית | 10 ביולי 2024 | 21 במרץ 2025 | 11 באוגוסט 2024 |
| 33 | 7-א | Un-Breaking and De-Entering | פריצה והחזרה | 10 ביולי 2024 | 28 במרץ 2025 | 12 באוגוסט 2024 |
| 33 | 7-ב | Swimmin' Holed | בור השחייה | 10 ביולי 2024 | 28 במרץ 2025 | 12 באוגוסט 2024 |
| 34 | 8-א | Krabsy the Klown | קראבי הליצן | 10 ביולי 2024 | 4 באפריל 2025 | 13 באוגוסט 2024 |
| 34 | 8-ב | Lords of the Larp | אדוני הלארפ | 10 ביולי 2024 | 4 באפריל 2025 | 13 באוגוסט 2024 |
| 35 | 9-א | Mascot Mayhem | מהומת הקמע | 10 ביולי 2024 | 11 באפריל 2025 | 14 באוגוסט 2024 |
| 35 | 9-ב | Putt Up or Shut Up | הכדור הוא עגולף | 10 ביולי 2024 | 11 באפריל 2025 | 14 באוגוסט 2024 |
| 36 | 10-א | ?Who's Complaining | מי מתלונן? | 10 ביולי 2024 | 18 באפריל 2025 | 15 באוגוסט 2024 |
| 36 | 10-ב | Patrick's Star | הכוכב של פטריק | 10 ביולי 2024 | 25 באפריל 2025 | 15 באוגוסט 2024 |
| 37 | 11-א | A Finful of Sand Dollars | בעודף חופן צדפות | 10 ביולי 2024 | יפורסם בהמשך | 18 באוגוסט 2024 |
| 37 | 11-ב | Cretins of the Night | טיפשים באפלה | 10 ביולי 2024 | יפורסם בהמשך | 18 באוגוסט 2024 |
| 38 | 12-א | The Suit Suits You | החליפה שהתלבשה עליי | 10 ביולי 2024 | יפורסם בהמשך | 19 באוגוסט 2024 |
| 38 | 12-ב | Parasite Pals | ידידתי הטפילה | 10 ביולי 2024 | יפורסם בהמשך | 19 באוגוסט 2024 |
| 39 | 13 | End of Summer Daze | סוף חופשת הקיץ | 10 ביולי 2024 | יפורסם בהמשך | 20 באוגוסט 2024 |
הפקה

ב-14 בפברואר 2019, הוכרז על סדרת ספין-אוף של בובספוג מכנסמרובע בעבודה בערוץ ניקלודיאון. ב-3 ביוני 2019, הוכרזה שסדרת הספין-אוף של בובספוג בהנפשה ממוחשבת, אשר תקרא "מחנה האלמוגים", קיבלה אור ירוק עם 13 פרקים.
הפצה

ב-19 בפברואר 2020, הוכרזה שהסדרה תעלה לשידור ביולי 2020. כמו כן הוכרז שהמדבבים המקוריים יחזרו לדבב בספין-אוף.
ב-30 ביולי, הוכרז כי הסדרה תשוחרר ב-CBS All Access, שירות הסטרימינג של ViacomCBS, בשנת 2021.
הערות שוליים

1 2  Rick Porter (19 בפברואר 2020). "'SpongeBob' Prequel, Live-Action 'Loud House' Movie Set at Nickelodeon". The Hollywood Reporter. נבדק ב-22 בפברואר 2020. {{cite web}}:  (עזרה)
1 2  Nellie Andreeva (19 בפברואר 2020). "The Astronauts, Live-Action Loud House Movie, Big Nate Series, Henry Danger Spinoff on Nick's Slate". Deadline Hollywood. נבדק ב-19 בפברואר 2020. {{cite web}}:  (עזרה)
↑  הפרק הופץ בשירותי וידאו על פי דרישה בספטמבר 2021.
↑  "Nickelodeon Embarks on New Direction with Its Biggest, Most Wide-Ranging Content Slate Ever – New Shows Are All That and Much More" (הודעה לעיתונות). Nickelodeon. 14 בפברואר 2019. נבדק ב-5 ביוני 2019 – via The Futon Critic. {{cite press release}}:  (עזרה)
↑  Denise Petski (14 בפברואר 2019). "SpongeBob Spinoffs, All That & Are You Smarter than 5th Grader? Revivals & More on Nickelodeon's 2019 Content Slate". Deadline Hollywood. נבדק ב-5 ביוני 2019. {{cite web}}:  (עזרה)
↑  Nellie Andreeva (4 ביוני 2019). "SpongeBob SquarePants CG-Animated Prequel Series Kamp Koral Greenlighted by Nickelodeon". Deadline Hollywood. נבדק ב-5 ביוני 2019. {{cite web}}:  (עזרה)
↑  "Nickelodeon Greenlights Kamp Koral, Original Animated Spinoff of Hit Series SpongeBob SquarePants" (הודעה לעיתונות). Nickelodeon. 4 ביוני 2019. נבדק ב-5 ביוני 2019 – via The Futon Critic. {{cite press release}}:  (עזרה)
↑  Amanda Bell (19 בפברואר 2020). "SpongeBob SquarePants Prequel Spin-Off Kamp Koral Premieres This Summer". TV Guide. נבדק ב-22 בפברואר 2020. {{cite web}}:  (עזרה)
↑  "Nickelodeon Announces Voice Cast for Kamp Koral: Spongebob's Under Years, First-Ever Spongebob Squarepants Spinoff" (הודעה לעיתונות). Nickelodeon. 19 בפברואר 2020. נבדק ב-22 בפברואר 2020 – via Nickelodeon Press. {{cite press release}}:  (עזרה)
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
אוריאנה פלאצ'י

| --- | --- |

פלאצ'י ב-1979 (מימין) ביחד עם אבולחסן בני-סדר
 לידה:  29 ביוני 1929 פירנצה, איטליה 
 פטירה:  15 בספטמבר 2006 (בגיל 77) פירנצה, איטליה 
 שם לידה:  Oriana Fallaci
 מדינה:  איטליה איטליה
 מקום קבורה:  Cimitero Evangelico agli Allori 
 מקום לימודים:  אוניברסיטת פירנצה, Liceo classico statale Galileo 
 שפות היצירה:  איטלקית 
 תקופת הפעילות:  מ-1958 
 בן או בת זוג:  François Pelou (1963–1968)  אלכסנדרוס פנגוליס (1973–1976)  בפסקה זו רשומה אחת נוספת שטרם תורגמה 
 פרסים והוקרה:  Gold medal for merit in school, culture and art  אמברוגינו הזהב 
 
פלאצ'י ב-1960
אוריאנה פלאצ'י (באיטלקית: Oriana Fallaci;‏ 29 ביוני 1929 – 15 בספטמבר 2006) הייתה עיתונאית וסופרת איטלקייה.
ביוגרפיה

פלאצ'י נולדה בפירנצה שבאיטליה, למשפחה נוצרית. אביה אדוארדו, שהיה נגר, היה פעיל פוליטי שפעל נגד הדיקטטורה של בניטו מוסוליני. בצעירותה לקחה חלק בהתנגדות מזוינת למשטר של מוסוליני והייתה חברה בקבוצה החמושה "צדק וחרות" (Giustizia e Libertà) (אנ'). בהיותה בת 16 החלה פלאצ'י לעבוד כעיתונאית. בשנות ה-60 וה-70 סיקרה מלחמות וסכסוכים ברחבי תבל. לפני האולימפיאדה של 1968 במקסיקו סיטי, באירוע שנקרא טבח טלטלולקו, היא נפגעה מירי שלוש פעמים, נגררה במורד המדרגות בשערה, וננטשה כמתה על ידי הכוחות המקסיקניים.
בתחילת שנות ה-70 של המאה ה-20 נקשרה פלאצ'י לאחד ממרואייניה, אלקסנדרוס פנגוליס, שהיה דמות ייחודית במאבק היווני נגד הדיקטטורה של 1967. הוא ניסה לרצוח את גיאורגיוס פאפאדופולוס הדיקטטור, אך נכשל, נתפס, עונה קשות ונאסר. לאחר שחרורו נהרג פנגוליס ב-1976 בנסיבות משונות בתאונת דרכים. פלאצ'י טענה שהוא נרצח על ידי שרידים של החונטה הצבאית היוונית, וספרה "אדם" הושפע מאישיותו.
פלאצ'י זכתה להצלחה רבה בראיונות עיתונאיים עם מנהיגים רבים, בהם הדלאי למה, השאה האיראני, הנרי קיסינג'ר, ח'ומייני, מועמר קדאפי, וילי ברנדט, יאסר ערפאת, אינדירה גנדי, לך ואלנסה, גולדה מאיר, אריאל שרון והיילה סילאסי, ועם דמויות מרכזיות בתרבות ובאמנות, כגון אלפרד היצ'קוק, פדריקו פליני, אינגריד ברגמן ושון קונרי. מאמריה פורסמו בעיתונים מובילים בעולם, ובהם "קוריירה דלה סרה", "הניו יורק טיימס", "וושינגטון פוסט" ו"לייף".
בריאיון למייק וולאס בתוכנית "60 דקות", הגדירה עצמה פלאצ'י כ"היסטוריונית" והסבירה: ”עיתונאי הוא אדם שכותב היסטוריה ברגע שההיסטוריה מתרחשת. וזאת הדרך הכי טובה לכתוב היסטוריה”.
בספריה האחרונים נקטה פלאצ'י עמדה נחרצת כנגד האסלאם וכנגד התפשטותו באירופה. פלאצ'י אף טבעה את המונח "אירוערביה", (הלְחֵם בין המילים Europe ל-Arabia) המגדיר תאוריה פוליטית, ולפיה מדינות אירופה הולכות ונכנעות להשפעות ארצות ערב, בעיקר עקב המשך שיעורי ההגירה ושיעורי הילודה הגבוהים של האוכלוסייה המוסלמית לאירופה.
ביוגרפיה > מותה

בשנותיה האחרונות שהתה בארצות הברית, שם נאבקה בסרטן הריאה שבו חלתה. ימים אחדים לפני מותה שבה לאיטליה.
באוגוסט 2008 ראה אור באיטליה "כובע מלא דובדבנים", הרומן האחרון פרי עטה.